प्रेमिका प धोखा देवे के शंका के चलते प्रेमी अपना एगो दोस्त के मदद से ओकर गरदन रेत के हत्या क देलस अवुरी भागे के प्रयास कईलस। लेकिन, एही बीच गांव के लोग के ए दुनो प नज़र पर गइल अवुरी उ लोग ए दुनो के पकड़ के पुलिस के हवाले क देले।
बिहार के भागलपुर जिला में पीरपैंती थाना क्षेत्र के तहत बुद्धूचक कचहरिया निवासी सूरज कुमार अवुरी साहेबगंज (झारखंड) के मिर्जा चौकी थाना क्षेत्र निवासी पूजा कुमारी के बीच करीब 2 साल से प्रेम प्रसंग चलत रहे।
सूरज कुमार पुलिस के बतवले कि कुछ दिन पहिले पाता चलल कि उनुका प्रेमिका के एगो दोसरा लईका संगे चक्कर चलता। ए खबर से सूरज के बहुत तकलीफ भईल अवुरी उ पूजा के सबक सिखावे के ठान लेले।
पूजा कुमारी के सबक सिखावे के खाती बनावल योजना के तहत गुरुवार के दुपहर 2 बजे के करीब सूरज अपना दोस्त श्रवण कुमार के संगे साहेबगंज के मिर्जा चौकी थाना क्षेत्र में रक्सी के नजदीक पहुंचले अवुरी पूजा के मिले खाती बोलवले।
सूरज के बोलवा प पूजा जब ओहिजा पहुंचली त सूरज के दोस्त उनुका के पकड़ लेले अवुरी सूरज एगो दबिया से उनुकर गरदन रेत के हत्या क देले अवुरी भागे लगले। एही बीच स्थानीय लोग के ए लोग प नज़र पर गइल अवुरी उ लोग सूरज अवुरी श्रवण के पकड़ लेले अवुरी पुलिस के सूचना देले।
मौका प पहुंचल पुलिस टीम तुरंत दुनो के गिरफ्तार क लेलस अवुरी पूजा के लाश के अपना कब्जा में लेके पोस्टमार्टम खाती साहेबगंज भेज देलस आ पूजा के परिवार के सूचना देलस।
पूजा कुमारी के परिवार के बयान के आधार प सूरज अवुरी श्रवण के खिलाफ भारतीय दंड संहिता के अलग-अलग धारा के तहत प्राथमिकी दर्ज भईल बा। पुलिस सूरज अवुरी श्रवण के परिवार के भी घटना के सूचना भेजवा देले बिया।
bho_Deva bho_Deva bho_Deva bho_Deva bho_Deva bho_Deva bho_Deva